Bombaški napad u Istanbulu 2008.

Bombaški napad u Istanbulu 2008. godine desio se dana 27. jula 2008. godine, kada se desile dvije eksplozije u prometnoj poslovnoj ulici u distriktu Güngören u Istanbulu, ubivši pri tome sedamnaest ljudi, od kojih je petero djece,, te ozlijedivši 154 osobe. Napad se desio oko 21:45 po lokalnom vremenu, tj. u 18:45 UTC, na ulici zatvorenoj za saobraćaj. Ovi napadi su bili najsmrtonosniji civilni napad u Turskoj od napada 2003. godine, prije pet godina.

 Detalji 

Dvije bombe su bile postavljene u kontejnere za smeće udaljenih 50 metara jedna od druge, u blizini prometne ulici. Prva bomba privukla je ljude blizu eksplozije, da bi nakon desetak minuta druga, mnogo snažnija bomba, eksplodirala, uzrokujući mnogo žrtava. Policija vjeruje da eksplozije nisu bile samoubilački bombaški napad, nego da su aktivirane sa daljine ili putem brojača. Politički analitičar, Damla Aras, je izjavila, "Postoji mogućnost dase radi o A4, C-4 eksplozivu, koji je došao iz sjevernog Iraka preko PKK-a, te da je nekoliko puta bio upotrijebljen u Turskoj."

Kasnije, vijesti su objavile da je moguće da su eksplozije uzrokovane curenjem plina.

 Istraga 

Niko, do sada, nije preuzeo odgovornost za bombaški napad, iako kurdski vojni separatisti su osumnjičeni za napad. Policija u Istanbulu je izjavila da incident ima obilježja terorističke Kurdistanske radničke stranke (PKK), te da se, vjerovatno, radi o osveti za seriju velikih operacija turske vojske u njihovim bazama nekoliko dana prije incidenta. Međutim, vodeći članovi PKK-a negirali su umiješanost. Zubeyir Aydar je izjavio, "Pokret za slobodu Kurda nije umiješan u ovaj napad."

Prema izjavama stanovnika, tri maloljetnika su uhapšena zbog sumnje da su povezani sa bombaškim napadima.

 Također pogledajte 

 Bombaški napad u Istanbulu 1999.
 Bombaški napad u Istanbulu 2003.
 Spisak terorističkih incidenata, 2008

 Reference 

Istanbul
Istanbul
Kategorija:Historija Istanbula
Kategorija:Teroristički incidenti u 2008.